





















A. ŽENKLINIMAS



INFORMACIJA ANT IŠORINĖS PAKUOTĖS 

KARTONO DĖŽUTĖ


1.	VAISTINIO PREPARATO PAVADINIMAS

Zovirax 400 mg tabletės 
acikloviras

 
2.	VEIKLIOJI MEDŽIAGA IR JOS KIEKIS 

Vienoje tabletėje yra 400 mg acikloviro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Tabletės
25 tabletės


5.	VARTOJIMO METODAS IR BŪDAS

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS SPECIALUS ĮSPĖJIMAS (JEI REIKIA)


8.	TINKAMUMO LAIKAS

EXP: MMMM mm


9.	SPECIALIOS LAIKYMO SĄLYGOS
 
Laikyti ne aukštesnėje kaip 25 C temperatūroje. Laikyti gamintojo pakuotėje, kad vaistas būtų apsaugotas nuo drėgmės.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas UAB „Lex ano”, Naugarduko g. 3, LT-03231 Vilnius, Lietuva

12.	LYGIAGRETAUS IMPORTO LEIDIMO NUMERIS

LT/L/23/2012/001


13.	SERIJOS NUMERIS

Lot:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

zovirax 400 mg 


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:
__________________________________________________________________________________

Gamintojas: Glaxo Wellcome S.A., Avenida de Extremadura 3, Polígono Industrial Allenduero, 09400 Aranda de Duero, Burgos, Ispanija

Perpakavo Lietuvos ir Norvegijos UAB „Norfachema“, Vytauto g. 6, LT-55175 Jonava, Lietuva
UAB „ENTAFARMA“, Klonėnų vs. 1, LT-19156 Širvintų r. sav , Lietuva
CEFEA Sp. z o.o. Sp. K., Ul. Działkowa 69, 02-234 Warszawa, Lenkija 

Perpakavimo serija:

Lygiagrečiai importuojamas vaistas nuo referencinio vaisto skiriasi pagalbinėmis medžiagomis (į lygiagrečiai importuojamo vaisto sudėtį įeina povidonas, o referencinio vaisto – kopovidonas ir papildomai koloidinis bevandenis silicio dioksidas), išvaizda (lygiagrečiai importuojamo vaisto tabletės yra netaisyklingo šešiakampio formos su „GXCM1“ įspauda vienoje pusėje, o referencinio vaisto – apvalios su kryžmine laužimo vagele vienoje pusėje), pakuote (lygiagrečiai importuojamas vaistas tiekiamas PVC/Al/popierius lizdinėse plokštelėse, o referencinis – matinėse PVC/Al folijos lizdinėse plokštelėse), dozuočių skaičiumi pakuotėje (referencinis vaistas tiekiamas pakuotėmis po N35, o lygiagrečiai importuojamas – N25), tinkamumo laiku (referencinio vaisto galiojimo laikas 3 metai, o lygiagrečiai importuojamo – 5 metai) ir laikymo sąlygomis (referenciniam vaistui specialių laikymo sąlygų nereikia, o lygiagrečiai importuojamas vaistas turi būti laikomas ne aukštesnėje kaip 25 °C temperatūroje, gamintojo pakuotėje, kad vaistas būtų apsaugotas nuo drėgmės).





















































MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Zovirax 400 mg tabletės 
acikloviras


2.	 LYGIAGRETUS IMPORTUOTOJAS

UAB ,,Lex ano“


3.	TINKAMUMO LAIKAS

EXP:


4.	SERIJOS NUMERIS 

Lot:


5.	KITA

Perpakavimo serija:












































B. PAKUOTĖS LAPELIS




Pakuotės lapelis: informacija vartotojui 
Zovirax 400 mg tabletės

acikloviras

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Zovirax ir kam jis vartojamas
2.	Kas žinotina prieš vartojant Zovirax
3.	Kaip vartoti Zovirax
4.	Galimas šalutinis poveikis
5.	Kaip laikyti Zovirax 
6.	Pakuotės turinys ir kita informacija


1.	Kas yra Zovirax ir kam jis vartojamas

Zovirax veiklioji medžiaga yra acikloviras. Jis priklauso vaistų, kuriais gydomos virusų sukeltos infekcijos, grupei. Šis vaistas sutrukdo herpes viruso susidarymą. 
Zovirax vartojamas:
· gydyti juostinei pūslelinei
Šią ligą sukelia juostinės pūslelinės (Herpes zoster) virusas, kuris pažeidžia nervus ir odą.  Šis vaistas sumažina skausmą ir jo trukmę.
· siekiant išvengti paprastosios pūslelinės virusų sukeltų ligų žmonėms, kurių imuninė sistema yra nusilpusi ir organizmas negali pats kovoti su infekcija. 


2.	Kas žinotina prieš vartojant Zovirax

Zovirax vartoti draudžiama
-	jeigu yra alergija aciklovirui, valaciklovirui arba bet kuriai pagalbinei šio vaisto medžiagai (jos išvardytos 6 skyriuje). 

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Zovirax. 

Pasakykite gydytojui, jeigu sergate inkstų liga. Jeigu sergate inkstų liga ir (arba) esate senyvo amžiaus, gydytojas gali Jums skirti mažesnę dozę. 

Ligoniams, kurių imuninė sistema nusilpusi, ilgai arba pakartotinai vartojant Zovirax, gali išsivystyti virusų atsparumas šiam vaistui.

Vartojant Zovirax būtina gerti pakankamai skysčių.
Vaikams ir paaugliams žr. 3 skyrių.

Kiti vaistai ir Zovirax
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Šie vaistai gali pakeisti Zovirax veikimą:
· cimetidinas (vaistas nuo skrandžio negalavimų, susijusių su rūgštimi); 
· probenecidas (nuo podagros); 
· teofilinas (nuo astmos ir plaučių ligų);
· mikofenolato mofetilis (imunitetą slopinantis vaistas, vartojamas išvengti persodinto organo atmetimo).

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Turimi duomenys apie vartojimą nėštumo metu neparodė neigiamo poveikio. Jeigu nėštumo metu būtina vartoti Zovirax, prieš tai gydytojas turi kruopščiai apsvarstyti naudos ir galimo pavojaus santykį.

Acikloviras, veiklioji Zovirax medžiaga, patenka į motinos pieną.

Vairavimas ir mechanizmų valdymas
Zovirax poveikio vairavimui ir gebėjimui valdyti mechanizmus tyrimų neatlikta. Prieš vairuodami arba valdydami mechanizmus įsitikinkite, kad žinote, kaip Jus veikia šis vaistas.


3.	Kaip vartoti Zovirax

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems žmonėms
Juostinės pūslelinės gydymas
· Vaisto reikia pradėti gerti kiek galima anksčiau, t. y. vos tik atsiradus pirmiesiems odos pažeidimo simptomams. 
· Kad infekcija neišplistų, pūslelių (jos pripildytos skysčio, kuriame yra virusų) negalima liesti. 
· Įprasta dozė yra 2 tabletės (800 mg acikloviro), geriamos 5 kartus per parą (kas 4 val.) 5‑7 paras.

Siekiant išvengti paprastosios pūslelinės virusų sukeltų ligų žmonėms, kurių imuninė sistema yra nusilpusi 
· Sunkiems ligoniams (pvz., po organų persodinimo), reikia gerti po 1 tabletę (400 mg acikloviro) 4 kartus per parą (kas 6 val.). 
· Vaisto vartojimo trukmę nustatys gydytojas, įvertinęs imuninės sistemos būklę ir infekcinės ligos pavojaus trukmę.

Senyviems ligoniams
Dozės keisti nereikia, nebent labai sutrikusi inkstų funkcija.

Ligoniams, kurių inkstų veikla nepakankama 
Jeigu sergate inkstų liga, gydytojas Jums gali paskirti mažesnę vaisto dozę. 
Gydytojas gali paskirti Jums atlikti kraujo tyrimus, parodančius inkstų veiklą, ir atsižvelgdamas į rezultatus, paskirti mažesnę vaisto dozę.

Vartojimas vaikams
Paprastosios pūslelinės virusų sukeltų odos ir gleivinių ligų gydymas bei profilaktika, kai imuninė sistema yra nusilpusi
· Vyresniems kaip 2 metų vaikams reikia gerti suaugusio žmogaus dozę.
· Jaunesniems nei 2 metų vaikams reikia gerti pusę suaugusio žmogaus dozės. 
· Dozė apskaičiuojama pagal vaiko svorį - 20 mg/kg kūno svorio (neviršijant 800 mg) vartojant 4 kartus per parą.
· Jeigu vaikas negali nuryti tabletės, ją galima sutraiškyti ir sumaišyti su skysčiu.

Kaip vartoti šį vaistą
· Nurykite tabletes nesukramtytas, užgerdami stikline vandens. 
· Tabletes geriau vartoti po valgio.
· Labai svarbu, kad Zovirax vartojimo laikotarpiu gertumėte pakankamai skysčių.

Ką daryti pavartojus per didelę Zovirax dozę?
Jeigu išgėrėte per daug Zovirax tablečių ir pasijutote blogai, nedelsdami kreipkitės į gydytoją arba vykite į artimiausios ligoninės skubios pagalbos skyrių. Jei įmanoma, pasiimkite tabletes arba pakuotę, kad galėtumėte gydytojui parodyti, kokio vaisto išgėrėte.

Pamiršus pavartoti Zovirax
Nesijaudinkite, išgerkite praleistą dozę, kai tik prisiminėte. Jeigu jau beveik laikas gerti kitą dozę, palaukite ir toliau vaistą vartokite kaip įprastai. Negalima vartoti dvigubos dozės norint kompensuoti praleistą tabletę. 
Jeigu pamiršote išgerti kelias dozes, kreipkitės į gydytoją.

Nustojus vartoti Zovirax
Nenutraukite vaisto vartojimo nebaigę viso gydymo kurso, net jeigu jaučiatės gerai. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Retais atvejais šis vaistas gali sukelti sunkią alerginę reakciją. Jeigu vartojant vaisto Jums pasireiškė bet kuris iš išvardytų simptomų, nedelsdami kreipkitės į gydytoją arba artimiausios ligoninės skubios pagalbos skyrių:
· staiga tapo sunku kvėpuoti, kalbėti ir ryti; tinsta lūpos, veidas ir kaklas; labai svaigsta galva; atsirado niežintis iškilus odos išbėrimas.

Labai retai šis vaistas gali sukelti kraujo sutrikimus (raudonųjų kraujo kūnelių skaičiaus sumažėjimą; baltųjų kraujo kūnelių, kurie saugo nuo infekcijų, sumažėjimą; kraujo plokštelių, kurios padeda sukrešėti kraujui, sumažėjimą). Jeigu pastebėjote bet kurį iš išvardytų požymių, kuo greičiau kreipkitės į gydytoją:
· bendrą silpnumą, blyškumą;
· dažnai besikartojančias ir (arba) sunkias infekcijas (ypač jei yra gerklės skausmas);
· karščiavimą be aiškios priežasties;
· burnos ir (arba) gerklės opas;
· neįprastas ar be aiškios priežasties atsirandančias mėlynes ar kraujavimą;
· mažus raudonus taškelius odoje ir (arba) burnoje. 

Jeigu pasireiškė bet kuris kitas šalutinis poveikis, pasakykite apie tai gydytojui:

Dažni šalutinio poveikio reiškiniai (gali pasireikšti mažiau kaip 1 iš 10 žmonių) 
· niežėjimas, bėrimas (įskaitant pasireiškiantį dėl šviesos poveikio);
· pykinimas, vėmimas, viduriavimas, pilvo skausmas;
· galvos svaigimas, galvos skausmas;
· nuovargis, karščiavimas.

Nedažni šalutinio poveikio reiškiniai (gali pasireikšti mažiau kaip 1 iš 100 žmonių) 
· dilgėlinė; 
· plaukų slinkimas.

Reti šalutinio poveikio reiškiniai (gali pasireikšti mažiau kaip 1 iš 1000 žmonių) 
· veido, lūpų, gerklės tinimas dėl alerginės reakcijos (angioneurozinė edema);
· grįžtamasis pigmento bilirubino kiekio padidėjimas; 
· kepenų fermentų aktyvumo padidėjimas;
· padidėjęs šlapalo ir kreatinino kiekis kraujyje;
· dusulys.

Labai reti šalutinio poveikio reiškiniai (gali pasireikšti mažiau kaip 1 iš 10000 žmonių) 
· ūminis inkstų nepakankamumas, inkstų skausmas; 
· susijaudinimas; 
· sumišimas; 
· drebulys; 
· valingų judesių koordinacijos sutrikimas; 
· kalbos sutrikimas; 
· haliucinacijos; 
· psichikos sutrikimai; 
· traukuliai; 
· mieguistumas; 
· smegenų liga (encefalopatija); 
· koma;
· kepenų uždegimas;
· gelta.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Zovirax

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje. Laikyti gamintojo pakuotėje, kad vaistas būtų apsaugotas nuo drėgmės.
Ant kartono dėžutės po „EXP“ arba lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Zovirax sudėtis
-        Veiklioji medžiaga yra acikloviras. Vienoje tabletėje yra 400 mg acikloviro.
-         Pagalbinės medžiagos yra mikrokristalinė celiuliozė, povidonas, magnio stearatas, 
karboksimetilkrakmolo A natrio druska.

Zovirax išvaizda ir kiekis pakuotėje
Tabletės yra baltos, netaisyklingo šešiakampio formos su „GXCM1“ įspauda vienoje pusėje.

Pakuotė, kurioje yra 25 tabletės. Lizdinės plokštelės ir pakuotės lapelis įdėti į kartono dėžutę.

Gamintojas
Glaxo Wellcome S.A., Avenida de Extremadura 3, Polígono Industrial Allenduero, 09400 Aranda de Duero, Burgos, Ispanija

Lygiagretus importuotojas 
UAB „Lex ano“, Naugarduko g. 3, LT-03231 Vilnius, Lietuva

Perpakuotojas
Lietuvos ir Norvegijos UAB „Norfachema“, Vytauto g. 6, LT-55175 Jonava, Lietuva 
arba
UAB „ENTAFARMA“, Klonėnų vs. 1, LT-19156 Širvintų r. sav , Lietuva
arba 
CEFEA Sp. z o.o. Sp. K., Ul. Działkowa 69, 02-234 Warszawa, Lenkija
 
Registruotojas eksportuojančioje valstybėje yra GlaxoSmithKline (Ireland) Limited, 
12 Riverwalk, Citywest Business Campus, Dublin 24, Airija

[bookmark: _GoBack]Šis pakuotės lapelis paskutinį kartą peržiūrėtas 2023-10-06

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistas nuo referencinio vaisto skiriasi pagalbinėmis medžiagomis (į lygiagrečiai importuojamo vaisto sudėtį įeina povidonas, o referencinio vaisto – kopovidonas ir papildomai koloidinis bevandenis silicio dioksidas), išvaizda (lygiagrečiai importuojamo vaisto tabletės yra netaisyklingo šešiakampio formos su „GXCM1“ įspauda vienoje pusėje, o referencinio vaisto – apvalios su kryžmine laužimo vagele vienoje pusėje), pakuote (lygiagrečiai importuojamas vaistas tiekiamas PVC/Al/popierius lizdinėse plokštelėse, o referencinis – matinėse PVC/Al folijos lizdinėse plokštelėse), dozuočių skaičiumi pakuotėje (referencinis vaistas tiekiamas pakuotėmis po N35, o lygiagrečiai importuojamas – N25), tinkamumo laiku (referencinio vaisto galiojimo laikas 3 metai, o lygiagrečiai importuojamo – 5 metai) ir laikymo sąlygomis (referenciniam vaistui specialių laikymo sąlygų nereikia, o lygiagrečiai importuojamas vaistas turi būti laikomas ne aukštesnėje kaip 25 °C temperatūroje, gamintojo pakuotėje, kad vaistas būtų apsaugotas nuo drėgmės).

